Die wêreld in foto’s – 24 Julie 2020Waarskuwing: Die volgende inhoud kan sensitiewe lesers ontstel. Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Spesiale begraafplaas, spesifiek vir Covid-19-slagoffers, is naby die Wadi al-Salam-begraafplaas in Najaf in Irak ingerig ná weiering dat Covid-19-slagoffers in begraafplase in Bagdad en elders begrawe word. Só lyk die begrafnisse van Covid-19-slagoffers in Irak. ŉ Lid van die Sjiitiese Imam Ali-burgermag word ontsmet tydens begrafnisse vir koronavirusslagoffers. (Foto: Anmar Khalil, AP) ŉ Sjiitiese geestelike doen ŉ gebed tydens ŉ begrafnis in die Irakse stad Najaf. (Foto: Anmar Khalil, AP) ŉ Lid van die Sjiitiese Imam Ali-burgermag staan by die lyke van koronavirusslagoffers tydens ŉ begrafnis in Najaf. (Foto: Anmar Khalil, AP) Kiste wat gebruik is om koronavirusslagoffers mee te vervoer word verbrand in Najaf in Irak. (Foto: Anmar Khalil, AP) ŉ Lid van die Sjiitiese Imam Ali-burgermag bid by die lyk van ŉ koronavirusslagoffer tydens ŉ begrafnis. (Foto: Anmar Khalil, AP)